**Pályázati felhívás**

**a Nyíregyházi Vizsgaközpont által nyilvántartott**

**VIZSGABIZOTTSÁGI TAGI NÉVJEGYZÉKBE**

történő jelentkezésre

A Nyíregyházi Szakképzési Centrum szervezeti egységeként létrejövő Nyíregyházi Vizsgaközpont akkreditációját készíti elő, melynek egyik feltétele a vizsgáztatáshoz szükséges személyi feltételek megléte. A fentiekre tekintettel az alábbi nyílt felhívást teszi közzé.

A szakképzésről szóló törvény végrehajtásáról szóló 12/2020. (II. 7.) Korm. rendelet (a továbbiakban: Szkr.) 272. § (1) bekezdése alapján a vizsgabizottság három tagból áll, melynek **két tagját** az akkreditált vizsgaközpont delegálja és bízza meg:

- **mérési feladatokat ellátó tagja** végzi a vizsgázó tudásának felmérését,

- **értékelési feladatokat ellátó tagja** minősíti a vizsgázó teljesítményét.

Az akkreditált vizsgaközpontok által szervezett vizsgákra a mérési és értékelési feladatokat ellátó tagok kijelölése és megbízása alábbi vizsgákra történhet:

* az Szkr.-ben kiadott Szakmajegyzékben szereplő szakmák szakmai vizsgái,
* a Szakmajegyzékben szereplő szakmák részszakmáinak szakmai vizsgái,
* a szakmai képzésben megszerezhető szakképesítések képesítő vizsgái.

A mérési és értékelési feladatokat ellátó tagok névjegyzékébe jelen pályázati felhívás alapján lehet jelentkezni.

A Nyíregyházi Vizsgaközpont a szakképzésről szóló törvény végrehajtásáról szóló 12/2020. (II. 7.) Korm. rendelet 1. számú mellékletben található szakmák (szakmairányok), részszakmák, illetve a szakképzésért felelős miniszter által kiadott szakképesítések tekintetében alakítja ki a vizsgabizottsági tagi névjegyzéket.

 **A pályázaton történő részvétel feltételei**

A vizsgabizottság tagja csak olyan személy lehet, aki:

* a vizsgán megszerezhető szakma **oktatásához jogszabályban előírt feltételekkel rendelkezik.**
* **mérési feladatokat ellátó** tagja csak olyan személy lehet, aki megbízása időpontjában a vizsgán megszerezhető szakma tekintetében **rendszeres oktatási tevékenységet folytat,**
* **büntetlen előéletű** és **nem áll** a tevékenység folytatását kizáró foglalkozástól **eltiltás hatálya** alatt.

**Nyelvtanárok jelentkezését is várjuk!**

**A pályázat benyújtása**

A pályázónak a felhívás mellékleteként megjelentetett pályázati adatlapot, illetve a pályázati adatlaphoz tartozó kötelező mellékleteket papír alapon vagy elektronikusan kell benyújtani.

A pályázati adatlap és akötelező mellékletei:

* szakmai önéletrajz*,*
* iskolai végzettséget, szakképzettséget igazoló okiratok másolata,
* a pályázó nyilatkozata arra vonatkozóan, hogy hozzájárul személyi adatai névjegyzékben való közzétételéhez, valamint kezeléséhez,
* büntetlen előélet igazolása (hatósági erkölcsi bizonyítvány).

**A pályázat benyújtásának határideje**

A pályázati feltételeknek megfelelő vizsgabizottsági tagok **jelentkezését folyamatosan várjuk!**

A megfelelőségről a jelentkezőt e-mailben értesítjük.

**A pályázat benyújtásának módja**

A pályázatok benyújtását **papír alapon** az alábbi címre kéjük: Nyíregyházi Vizsgaközpont (4400 Nyíregyháza, Árok utca 53. központi képzőhely földszint.)

A borítékon az alábbiakat fel kell tüntetni: **„Vizsgabizottság tagi pályázat”**

Az **elektronikus** úton megküldött pályázatokat a vizsgakozpont@nyiregyhaziavk.hu címre kérjük megküldeni.

**A pályázatokat a vírushelyzetre való tekintettel kérjük, elektronikus formában adják be!**

Amennyiben a pályázó mérési és értékelési feladatokat ellátó vizsgabizottsági **tagnak is jelentkezik**, úgy kérjük, azt az e-mailben vagy papír alapon történő beadás esetén a borítékra a pályázó nevével együtt írja rá!

A pályázattal kapcsolatban további információt nyújt:

Obuczki Rita Éva vizsgaközpont vezető

Telefonszám: 06-70/512-6777